section_heading: Životopis
paragraph_text: Raban Maur nazivan je "praeceptor Germaniae", učitelj Njemačke, čime se izricala njegova učenost te on slovi kao jedan o najučenih ljudi svoga doba. Djela su mu teološka, egzegetska i duhovna, a na njega su se pozivali Petar Damiani i Bernard iz Clairvauxa. Njegova djela zauzimaju šest svezaka Patrologia Latina. Najpoznatiji mu je himan "Veni Creator Spiritus" (Dođi Duše Presveti), u kojem je sažeo kršćanski nauk o Svetom Duhu.